钦定古今图书集成/历象汇编/岁功典/第082卷 > 《浙江志书》 > 龙泉县
## 钦定古今图书集成/历象汇编/岁功典/第082卷 > 《浙江志书》 > 龙泉县

十月初一日有风雨，年内旱，来年夏多水，二日风寒，
正月米贵；如大雨，米大贵；小雨，米小贵。其日值立冬，
雨血，地生毛；值小雪，有东风，来年米贱；风从西来，米
贵民流。月内有三卯，米平麦贱。月内虹见，来年五月，
米贵麦平。月内月蚀，来秋谷贵。是月行春令，民多流
亡；行夏令，多暴风，蛰虫复出；行秋令，小寇时起，土地
有警。